Den rutinerede finne Tomi Jokinen har forlænget kontrakten med Frederikshavn White Hawks med yderligere en sæson.

Jokinen er den udenlandske spiller i den danske liga, som har spillet flest kampe. Jokinen har spillet over 560 kampe for Frederikshavn og lavet 188 point i sine foreløbige 14 sæsoner hos Frederikshavn White Hawks. Tomi Jokinen er en stærk allround-spiller. Han kan både bruges som back og som forward. -Tomis rutine passer fint ind i White Hawks unge mandskab, og Elite Nord Frederikshavn A/S er derfor yderst glade for, at han har valgt at tage endnu en sæson i den hvide trøje, skriver klubben i en pressemeddelelse.